Biserka Petrović, majka legendarnog hrvatskog košarkaša Dražena Petrovića, napokon je saznala tko je stavio 16 medalja na grobu njezinog sina. Naime, u utorak je gospođa Petrović otišla na Mirogoj, a tamo ju je čekalo iznenađenje u obliku gomile medalja. Odlučila ih je uzeti i odnijeti u Draženov muzej. Nakon toga željela je saznati tko je osoba koja je ostavila medalje te je javno zamolila da joj se javi.

Na zidu ostali samo čavli

Na kraju se ispostavilo da su medalje dar 18-godišnjaka iz Dalmacije, koji je želio ostati aniniman.

“On svojim roditeljima nije rekao da ide za Zagreb, nego je jednostavno ujutro sjeo na autobus, otišao, obavio to i navečer se vratio. I kad su pročitali u novinama u tome, majka je došla u sobu i vidjela da je cijeli zid gdje su bile izložene medalje prazan, da su samo ostali čavli”, rekla je gospođa Petrović za RTL, koju je ova priča jako dirnula.